Kommissionens beslutning

af 30. marts 2001

om ændring af bilagene til Rådets direktiv 64/432/EØF, 90/426/EØF, 91/68/EØF og 92/65/EØF og til Kommissionens beslutning 94/273/EF om beskyttelse af dyr under transport

(meddelt under nummer K(2001) 965)

(EØS-relevant tekst)

(2001/298/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/628/EØF af 19. november 1991 om beskyttelse af dyr under transport og om ændring af direktiv 90/425/EØF og 91/496/EØF(1), senest ændret ved direktiv 95/29/EF(2), særlig artikel 6, stk. 2,

under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF(3), senest ændret ved Kommissionens beslutning 95/176/EF(4), særlig artikel 10, stk. 3, litra a), nr. vii), og

ud fra følgende betragtninger:

(1) I henhold til artikel 13, stk. 3, i direktiv 91/628/EØF vedtog Kommissionen den 6. december 2000 en rapport(5) om de erfaringer, medlemsstaterne har gjort siden gennemførelsen af Rådets direktiv 95/29/EF af 29. juni 1995 om ændring af direktiv 91/628/EØF om beskyttelse af dyr under transport.

(2) På grundlag af konklusionerne i denne rapport og navnlig for at gøre de dyrelæger, der står for udstedelsen af sundhedscertifikater, opmærksomme på deres ansvar, når det gælder beskyttelse af dyr under transport, bør de sundhedscertifikater, der er fastsat for disse dyr, suppleres.

(3) Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin(6), senest ændret ved Kommissionens beslutning 2000/504/EF(7), Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande(8), senest ændret ved tiltrædelsesakten(9), Rådets direktiv 91/68/EØF af 28. januar 1991 om dyresundhedsmæssige betingelser for samhandelen med får og geder inden for Fællesskabet(10), senest ændret ved Kommissionens beslutning 94/953/EF(11), direktiv 92/65/EØF, og Kommissionens beslutning 94/273/EF af 18. april 1994 om dyrlægeattestering for markedsføring i Det Forenede Kongerige og Irland af hunde og katte, der ikke har oprindelse i disse lande(12), bør derfor ændres tilsvarende.

(4) Den supplerende erklæring, der indføjes ved nærværende beslutning, fritager ikke transportvirksomhederne for deres forpligtelser i medfør af de gældende fællesskabsbestemmelser vedrørende dyrs egnethed til transport.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Bilagene til direktiv 64/432/EØF, 90/426/EØF og 91/68/EØF affattes som angivet i bilag I til denne beslutning.

2. Bilag E til direktiv 92/65/EØF affattes som angivet i bilag II til denne beslutning.

3. Bilaget til beslutning 94/273/EF affattes som angivet i bilag III til denne beslutning.

Artikel 2

Denne beslutning skal gælde for dyr med certifikat med virkning fra den 31. juli 2001.

Artikel 3

Denne beslutning er rettet til medlemsstaterne.

Udfærdiget i Bruxelles, den 30. marts 2001.

På Kommissionens vegne

David Byrne

Medlem af Kommissionen

(1) EFT L 340 af 11.12.1991, s. 17.

(2) EFT L 148 af 30.6.1995, s. 52.

(3) EFT L 268 af 14.9.1992, s. 54.

(4) EFT L 117 af 24.5.1995, s. 23.

(5) KOM(2000) 809.

(6) EFT 121 af 29.7.1964, s. 1977/64.

(7) EFT L 201 af 9.8.2000, s. 6.

(8) EFT L 224 af 18.8.1990, s. 42.

(9) Akt vedrørende Republikken Østrigs, Republikken Finlands og Kongeriget Sveriges tiltrædelse og tilpasningerne af de traktater, der danner grundlag for Den Europæiske Union, Bilag I - Liste omhandlet i artikel 29 i tiltrædelsesakten - V. Landbrug - E. Veterinærlovgivning og zooteknisk lovgivning (EFT C 241 af 29.8.1994, s. 132).

(10) EFT L 46 af 19.2.1991, s. 19.

(11) EFT L 371 af 31.12.1994, s. 14.

(12) EFT L 117 af 7.5.1994, s. 37.

BILAG I

1. I direktiv 64/432/EØF foretages følgende ændringer:

I bilag F foretages følgende ændringer:

a) I del C i certifikatmodel 1 indsættes følgende afsnit i den nummererede liste af krav, der skal attesteres: "6. på undersøgelsestidspunktet var ovennævnte dyr egnede til at blive transporteret på den planlagte strækning efter bestemmelserne i direktiv 91/628/EØF(1)."

I tilfælde af anvendelse af bestemmelserne i beslutning 2000/504/EF(2) bliver ovenstående afsnit i stedet nr. 7.

b) I del C i certifikatmodel 2 indsættes følgende afsnit i den nummererede liste af krav, der skal attesteres: "6. på undersøgelsestidspunktet var ovennævnte dyr egnede til at blive transporteret på den planlagte strækning efter bestemmelserne i direktiv 91/628/EØF(3)."

2. I direktiv 90/426/EØF foretages følgende ændringer:

a) I bilag B indsættes følgende afsnit i attesten: "f) på undersøgelsestidspunktet var det egnet til at blive transporteret på den planlagte strækning efter bestemmelserne i direktiv 91/628/EØF(4)."

b) I bilag C i del IV i certifikatmodellen indsættes følgende afsnit: "6. på undersøgelsestidspunktet var det/de egnet/egnede til at blive transporteret på den planlagte strækning efter bestemmelserne i direktiv 91/628/EØF(5)."

3. I direktiv 91/68/EØF foretages følgende ændringer:

I bilag E foretages følgende ændringer:

Følgende indsættes som:

- litra G i del V i certifikatmodel I

- litra H i del V i certifikatmodel II

- litra K i del V i certifikatmodel III "på undersøgelsestidspunktet var de egnede til at blive transporteret på den planlagte strækning efter bestemmelserne i direktiv 91/628/EØF(6)."

(1) Denne erklæring fritager ikke transportvirksomhederne for deres forpligtelser i medfør af de gældende fællesskabsbestemmelser om specielt dyrs egnethed til transport.

(2) EFT L 201 af 9.8.2000, s. 6.

(3) Denne erklæring fritager ikke transportvirksomhederne for deres forpligtelser i medfør af de gældende fællesskabsbestemmelser om specielt dyrs egnethed til transport.

(4) Denne erklæring fritager ikke transportvirksomhederne for deres forpligtelser i medfør af de gældende fællesskabsbestemmelser om specielt dyrs egnethed til transport.

(5) Denne erklæring fritager ikke transportvirksomhederne for deres forpligtelser i medfør af de gældende fællesskabsbestemmelser om specielt dyrs egnethed til transport.

(6) Denne erklæring fritager ikke transportvirksomhederne for deres forpligtelser i medfør af de gældende fællesskabsbestemmelser om specielt dyrs egnethed til transport.

BILAG II

Bilag E til direktiv 92/65/EØF affattes således:

"BILAG E

>PIC FILE= "L_2001102DA.006603.EPS">"

BILAG III

Bilaget til beslutning 94/273/EF affattes således:

"BILAG

>PIC FILE= "L_2001102DA.006703.EPS">

>PIC FILE= "L_2001102DA.006801.EPS">"